ગાંધીનગર: ઉદ્યોગ અને ખાણ વિભાગના સત્તાવાર રેકોર્ડ પ્રમાણે, મોટા ગજાના 35થી વધુ પ્રોજેક્ટના ક્લિયરન્સ અને પ્રોત્સાહન માટે ઓદ્યોગિક નીતિ હેઠળ અરજીઓ કરી દેવામાં આવી છે. આ પ્રોજેક્ટો દ્વારા આગામી બે વર્ષમાં ગુજરાતમાં 1 લાખ કરોડ રૂપિયા જેટલું રોકાણ થશે. 26,200 કરોડના ઈન્વેસ્ટમેન્ટ પ્રપોઝલ જાપાન, ચીન, તાઈવાન, સાઉથ કોરિયા અને અમુક યુરોપિયન દેશો તરફથી કરવામાં આવ્યા છે. રસપ્રદ બાબત છે કે આ રકમમાંથી 18,100 કરોડ જેટલું રોકાણ તો ચાઈનીઝ કંપનીઓ કરવાની છે.